Suevos, A Baña

San Mamede de Suevos é unha parroquia que se localiza no norte do concello da Baña na comarca da Barcala. Segundo o padrón municipal de 2016 tiña 214 habitantes (111 mulleres e 103 homes) distribuídos en 7 entidades de poboación, o que supón unha diminución en relación ao ano 1999 cando tiña 374 habitantes.

 Historia 
A pegada da cultura castrexa nesta terra está no castro de Suevos, tamén chamado O Castillo. Trátase dun asentamento fortificado da Idade de Ferro que presenta unha coroa de forma ovoide de grandes dimensións, 140 m e 110 m, delimitada por un parapeto dun 3-4 metros de alto. En Francos atópase a mámoa da Agra dos Méndez, a día de hoxe afectada por unha pista parcelaria e a repoboación con eucaliptos.

A presenza de pobos centroeuropeos é visible na toponomía da parroquia: Suevos e Francos.

A parroquia de Suevos pertence ao arciprestado de Céltigos e ao arcediagado de Trastámara. Entre os séculos XVII e XVIII chegou a contar con catro confrarías. A igrexa parroquial é de estilo neoclásico. Comezou a contruírse no 1767, aínda que non se rematou definitivamente ata o século XIX, co engadido da sancristía.

 Arquitectura popular 

 Muíños 
 O de Ventura Paredes, moía seis meses con auga do rego de Faílde.
 o de Batáns, moía seis meses.
 Penedo.
 Reguengo, moía con auga do río de Portos.
 Ribavella, moía tres meses con auga do río Fonte Esperón.

 Festas 
 3 de febreiro: San Brais.
 13 de xuño: Santo Antón.
 17 de agosto: San Mamede.
 18 de agosto: Santísimo Sacramento.
 19 de agosto: A Inmaculada.
 1º domingo de outubro: O Rosario.
 13 de decembro: Santa Lucía.

 Galería de imaxes 

 Lugares e parroquias 
 Lugares de Suevos 

 Parroquias da Baña 

 Notas 


 Véxase tamén 
 Outros artigos 
 Lugares da Baña

Categoría:Parroquias da Baña
Categoría:Parroquias de Galicia baixo a advocación de san Mamede